แม่น้ำหวงผู่ ภาพถ่ายจากอาคารสำนักงานในเขตหยางผู่, (ล่าง) กลุ่มอาคารอนุรักษ์ "โรงประปาเซี่ยงไฮ้ถนนหยางชู่ผู่"
บริการเรือล่องแม่น้ำ ในตอนกลางคืน
**แม่น้ำหวงผู่** (จีนตัวย่อ: 黄浦江; จีนตัวเต็ม: 黃浦江; พินอิน: *huáng pǔjiāng*; เกี่ยวกับเสียงนี้ pronunciation  (วิธีใช้·ข้อมูล) ; อังกฤษ: Huangpu River; ชื่อย่อ หวงผู่ หรือ แม่น้ำผู่) เป็นแม่น้ำที่มนุษย์สร้างขึ้นยาว 113 กิโลเมตร (70 ไมล์) ไหลไปทางเหนือผ่านใจกลางเซี่ยงไฮ้ เดิมชื่อ **แม่น้ำหวงเซียผู่** (黄歇浦) หรือ**แม่น้ำชุนเชิน** (春申江) ตามชื่อขุนนางชุนเชิน หนึ่งในสี่ขุนนางยุครณรัฐ ซึ่งเป็นผู้ดำริให้ถูกขุดครั้งแรก แม่น้ำหวงผู่นับเป็นสาขาสุดท้ายที่สำคัญของแม่น้ำแยงซีก่อนที่จะไหลลงสู่ทะเลจีนตะวันออก แม่น้ำหวงผู่แบ่งเมืองเซี่ยงไฮ้ออกเป็นสองฝาก คือ ผู่ซี ฝั่งตะวันตกเป็นที่ตั้งของศูนย์กลางเมืองเดิมและไว่ทาน (เดอะบันด์) และผู่ตง ฝั่งตะวันออกเป็นที่ตั้งย่านการเงินลู่เจียจุ่ยที่มีชื่อเสียงระดับโลก

ภูมิศาสตร์
----------

ปากแม่น้ำที่ ปากน้ำอู๋ซง
แม่น้ำหวงผู่เป็นแม่น้ำสายสำคัญของเซี่ยงไฮ้ ยาวประมาณ 113 กิโลเมตร กว้าง 300-700 เมตร ไม่มีน้ำแข็งตลอดปี กว้างเฉลี่ย 400 เมตร (1,312 ฟุต) ลึกเฉลี่ย 9-10 เมตร (30 ฟุต) จุดที่ลึกที่สุดคือประมาณ 17 เมตร แบ่งเมืองออกเป็นสองฝาก คือ ผู่ซี (浦西 แปลตามตัว "ฝั่งตะวันตกของหวงผู่") ศูนย์กลางเมืองเดิม และผู่ตง (浦东; "ฝั่งตะวันออกของหวงผู่")

เริ่มต้นจากทะเลสาบเตี้ยนชาน (淀山湖) ในเมืองจูเจียเจ่า เขตชิงผู่ของเซี่ยงไฮ้ และไหลลงสู่แม่น้ำแยงซีที่ปากน้ำอู๋ซง แม่น้ำหวงผู่เป็นแม่น้ำสาขาสายสุดท้ายของแม่น้ำแยงซีก่อนลงสู่ทะเล ต้นน้ำของแม่น้ำหวงผู่ได้รับจากทะเลสาบไท่ เพื่อระบายน้ำสู่ทะเลจีนตะวันออก ปัจจุบันแม่น้ำหวงผู่เป็นช่องทางหลักของน้ำร้อยละ 78 ที่ระบายน้ำออกจากทะเลสาบไท่ แม่น้ำสาขาย่อยของหวงผู่ ได้แก่ แม่น้ำอู๋ซง (แม่น้ำซูโจว), แม่น้ำเวินเจ้าปัง, แม่น้ำชฺวันหยาง, แม่น้ำเตี้ยนผู่, แม่น้ำต้าจื้อ, ทางน้ำเสียถาง, ทางน้ำหยวนเซี่ย และทางน้ำต้าเม่ากั่ง 

แม่น้ำหวงผู่เคยเป็นทางน้ำหลักของอุตสาหกรรมการเดินเรือของเซี่ยงไฮ้ มีท่าเทียบเรือฉือลิ่วผู่ที่มีชื่อเสียง ปัจจุบันสถานะการขนส่งทางน้ำในแม่น้ำค่อย ๆ ถูกแทนที่ด้วยท่าเรือน้ำลึก แม้ความลึกของช่องทางเดินยังเพียงพอสำหรับเรือเดินทะเลขนาด 3,000 ตันสามารถผ่านสะพานซงผู่ได้ตลอดทั้งปี, เรือเดินทะเลขนาด 5,000 ตันสามารถไปถึงเขตหมิ่นหางได้โดยตรง, เรือเดินทะเลขนาด 10,000 ตันสามารถไปถึงอู๋จิง และเรือเดินทะเลขนาด 50,000 ตันสามารถผ่านสะพานสูผู่ได้ นอกจากนี้แม่น้ำหวงผู่ใช้ในการชลประทานในพื้นที่ท้องถิ่นด้วย

ประวัติ
-------

ครั้งหนึ่งแม่น้ำหวงผู่เคยถูกเรียกว่า แม่น้ำหวงเซียผู่ (黄歇浦) หรือแม่น้ำชุนเชิน (春申江) ตามชื่อขุนนางชุนเชิน หนึ่งในสี่ขุนนางยุครณรัฐ (มีชื่อกำเนิดคือ หวงเซีย; 黄歇) ซึ่งเป็นผู้ดำริให้สร้างแม่น้ำสายนี้เป็นครั้งแรกในประมาณช่วงศตวรรษที่ 3 ก่อนคริสตศักราช ระหว่างยุครณรัฐ (475 ถึง 221 ปีก่อนคริสตกาล) ซึ่งเชื่อกันว่าเซี่ยงไฮ้ในปัจจุบันเคยเป็นส่วนหนึ่งในศักดินาของหวงเซีย อัครมหาเสนาบดีชุนเชินแห่งรัฐฉู่

แม่น้ำหวงผู่เคยเป็นเพียงแม่น้ำสาขาของแม่น้ำอู๋ซง (แม่น้ำซูโจว) หลังจากโครงการขุดลอกขยายแม่น้ำหวงผู่ในรัชสมัยจักรพรรดิหย่งเล่อแห่งราชวงศ์หมิง แม่น้ำซูโจวถูกลดความสำคัญและตื้นเขินกลายเป็นแม่น้ำสาขาของแม่น้ำหวงผู่แทน และเกิดวลีที่ว่า "黄浦夺淞" (หวงผู่ซงซง) หมายถึง "หวงผู่ยึดซง" ที่แปลว่า แม่น้ำหวงผู่ยึดแม่น้ำอู๋ซงเจียง

### การพัฒนาพื้นที่สองฝั่งแม่น้ำหวงผู่

แผนที่วิศวกรรมการปรับระบบการเดินเรือ การสร้างเขื่อนกั้นน้ำและอนุรักษ์แม่น้ำ (บน) แม่น้ำหวงผู่ ปี พ.ศ. 2449 (ล่าง) แม่น้ำหวงผู่ ปี พ.ศ. 2454 (ชื่อภาษาอังกฤษของแม่น้ำหวงผู่ในสมัยนั้นคือ Whangpoo River)
ภาพถ่ายจากสวนสาธารณะริมแม่น้ำในเขตหยางผู่ ทางตอนเหนือของเซี่ยงไฮ้
แผนการพัฒนาพื้นที่สองฝั่งแม่น้ำหวงผู่ ที่วางไว้เริ่มจากปากน้ำอู๋ซง ถึงสะพานสูผู่ ความยาวตลอดแนวชายฝั่งทั้งสองด้านรวมประมาณ 85 กิโลเมตร และมีพื้นที่ควบคุมที่วางแผนไว้ประมาณ 74 ตารางกิโลเมตร เกี่ยวข้องกับ 6 เขตการปกครอง ได้แก่ ผู่ตง เป่าชาน หยางผู่ หงโข่ว หวงผู่ และสูฮุ่ย

เมื่อวันที่ 1 มกราคม พ.ศ. 2561 พื้นที่สาธารณะริมชายฝั่งยาว 45 กิโลเมตรทั้งสองฝั่งของแม่น้ำหวงผู่ จากสะพานหยางผู่ ไปยังสะพานสูผู่ ได้เชื่อมต่อกันและเปิดให้บริการประชาชนทุกคน ในปี 2564 มีโครงการปรับปรุงพื้นที่สาธารณะในส่วนที่เรียกว่า นอร์ทบันด์วอเตอร์ฟรอนท์ (ไว่ทานเหนือ) บนพื้นที่ริมแม่น้ำเดิมที่เคยเป็นท่าเรือที่เก่าแก่ที่สุดของเมืองในยุคของบริษัทอินเดียตะวันออก (British East India) ในปี พ.ศ. 2388 ให้เป็น "ป่าในเมือง" ที่สามารถมองทิวทัศน์ที่กว้างขึ้นของฝั่งลู่เจียจุ่ยที่อยู่ตรงข้าม

สะพานและอุโมงค์
---------------

สะพานและอุโมงค์ที่สำคัญ เรียงลำดับจากต้นน้ำ – ปลายน้ำ (ที่ปากน้ำอู๋ซง)

| ชื่อสะพาน / อุโมงค์ | ชื่อภาษาท้องถิ่น / ภาษาอังกฤษ | ภาพ | รายละเอียด |
| --- | --- | --- | --- |
| **สะพานซงผู่** | 松浦大桥 / Songpu Bridge |  | สะพานซงผู่ เดิมเรียกว่า "สะพานข้ามแม่น้ำหวงผู่" เป็นสะพานแห่งแรกที่สร้างข้ามแม่น้ำหวงผู่ เปิดให้สัญจรครั้งแรกในปี 1975 สะพานนี้ข้ามแม่น้ำในเขตซงเจียง |
| **สะพานเฟิ่งผู่** | 奉浦大桥 / Fengpu Bridge |  |  |
| **สะพานหมิ่นผู่** | 闵浦大桥 / Minpu Bridge |  |  |
| อุโมงค์ถนนช่างจง | 上中路隧道 / Shangzhong Road tunnel |  |  |
| อุโมงค์ถนนหลงเย่า | 龙耀路隧道 / Longyao Road tunnel |  |  |
| **สะพานสูผู่** | 徐浦大桥 / Xupu Bridge |  | เปิดในปี พ.ศ. 2540 |
| อุโมงค์ถนนต่าผู่ | 打浦路隧道 / Dapu Road tunnel |  |  |
| **สะพานหลูผู่** | 卢浦大桥 / Lupu Bridge |  | เปิดในปี พ.ศ. 2546 |
| อุโมงค์ถนนซีจั้งหนาน | 西藏南路隧道 / South Xizang Road tunnel |  |  |
| **สะพานหนานผู่** | 南浦大桥 / Nanpu Bridge |  | เปิดในปี พ.ศ. 2534 |
| อุโมงค์ถนนฟู่ซิงตง | 复兴东路隧道 / East Fuxing Road tunnel |  |  |
| อุโมงค์ถนนเหรินหมิน | 人民路隧道 / Renmin Road tunnel |  |  |
| อุโมงค์ถนนหยานอานตง | 延安东路隧道 / East Yan'an Road tunnel |  |  |
| อุโมงค์ทางลอดเดอะบันด์ | 外滩观光隧道 / Bund Sightseeing tunnel |  | อุโมงค์เชื่อมด้วยรถรางทัศนาจรขนาดเล็ก |
| อุโมงค์ถนนซินเจี้ยน | 新建路隧道 / Xinjian Road tunnel |  |  |
| อุโมงค์ถนนต้าเหลียน | 大连路隧道 / Dalian Road tunnel |  |  |
| **สะพานหยางผู่** | 杨浦大桥 / Yangpu Bridge |  | สะพานหยางผู่เปิดในเดือนตุลาคม พ.ศ. 2536 เป็นสะพานที่ยาวที่สุดแห่งหนึ่งของโลกซึ่งมีความยาวรวม 8,354 เมตร |
| อุโมงค์ถนนจฺวินกง | 军工路隧道 / Jungong Road tunnel |  |  |
| อุโมงค์ถนนเสียงยิน | 翔殷路隧道 / Xiangyin Road tunnel |  |  |
| อุโมงค์ถนนฉางเจียงตะวันตก | 长江西路隧道 / West Changjiang Road tunnel |  |  |
| อุโมงค์ถนนวงแหวนรอบนอก | 外环隧道 / Outer Ring Road tunnel |  |  |

อ้างอิง
-------

1. ↑  (四)水文 เก็บถาวร 2011-09-29 ที่ เวย์แบ็กแมชชีน (ในภาษาจีน)
2. 1 2 3 4 5  "Huangpu River Archives". *Sublime China* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2021-06-24. สืบค้นเมื่อ 2021-06-20.
3. ↑  "The New Huangpu River Both Banks". คลังข้อมูลเก่าเก็บจากแหล่งเดิมเมื่อ 2014-04-13. สืบค้นเมื่อ Apr 16, 2014.
4. 1 2  黄浦江（上海界内河流）. Baidu Baike, สืบค้นเมื่อ 20 มิถุนายน 2564.
5. ↑  "浦江规划前言". 上海市黄浦江两岸开发工作领导小组办公室网站. คลังข้อมูลเก่าเก็บจากแหล่งเดิมเมื่อ 2016-05-05. สืบค้นเมื่อ 2012-05-08.
6. ↑  黄浦江两岸45公里公共空间今贯通，新一轮三年行动计划启动 Shanghai Observer, 2017-12-31.
7. ↑  还江于民 黄浦江两岸45公里公共空间全部贯通 เก็บถาวร 2018-05-16 ที่ เวย์แบ็กแมชชีน.第1财经.
8. ↑  Holmes, Damian (2017-04-23). "Hongkou North Bund Waterfront Masterplan and Public Realm | Shanghai, China | HASSELL". *World Landscape Architecture* (ภาษาอังกฤษแบบอเมริกัน).
9. ↑  "Major upgrade in works for North Bund waterfront". *SHINE* (ภาษาอังกฤษ).
10. ↑  "North Bund seeking world's best designers". *SHINE* (ภาษาอังกฤษ).

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ แม่น้ำหวงผู่

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต (ผ่าน VIAF)

 |
| หอสมุดแห่งชาติ | 
* อิสราเอล
* สหรัฐ

 |
| อื่น ๆ | 
* National Archives (US)

 |